ming030890/wiki-yue-high-quality huggingface dataset:
笠川永太

笠川永太（1990年10月25號—）係日本足球員，司職守門員，效力過福岡黃蜂。
笠智眾

笠智眾（日文：笠 智衆，1904年5月13號—1993年3月16號）係日本一個電影同電視男演員，1928年出道。
笠原晶

笠原晶 ，係日本嘅一個女藝人同埋配音員。
笠原淳

笠原淳（1989年7月21號—）係日本足球員，司職守門員，效力盛岡仙鶴。
笠原留美

笠原留美 ，係日本嘅一個女藝人同埋配音員。
笠原隆

笠原隆（1918年3月26號—）係大日本帝國足球員，司職中場，曾經喺1940年爲日本足球代表隊出場1次。
笠嶋由惠

笠嶋由惠（1975年5月12號—）係日本足球員，踢後衞，曾經喺1999～2002年間為日本女子足球代表隊出場24次，入咗4球。
社會現實

社會現實（粵拼：se5 wui2 jin6 sat6；英文：social reality）係一個社會學概念。呢個概念可以噉嚟理解：一個社會有一大拃個體與個體間嘅互動，呢啲互動好多時都要有某啲「大家都同意咗嘅現實」先至能夠正常噉運作。呢啲現實就係所謂嘅社會現實。

概論
例如係錢噉，銀紙查實只不過係紙張，實際上係近乎冇價值咁滯嘅；想像有個人而家去買嘢，正想幫襯一位賣生果嘅小販，買家由自己銀包道攞一張銀紙出嚟遞畀小販；純由物質角度睇，位小販將一啲有實際價值嘅嘢（生果）送咗出去，換嚟一啲冇乜實際價值嘅嘢（銀紙），但係基於
銀紙普遍可以當係有價值嘅，攞到銀紙可以去買第啲嘢。
呢一樣大家同意咗嘅現實，位小販就願意做交易。喺呢個過程當中，位小販要承受一定嘅風險——佢將自己手上有價值嘅物品送咗出去，如果其他人唔同意佢心目中「銀紙有價值」嘅現實，佢就會蒙受損失。
根據呢種睇法，冇咗社會現實，好多對社會運作嚟講必要嘅過程（例如用錢做交易）就會喪失效力，搞到社會崩潰。
社會理論

社會理論（英文：social theory）係指用嚟分析社會現象嘅分析框架或者範式。
社會福利

社會福利係指政府或者民間組織（社會福利機構）向弱勢社群提供援助，改善佢哋生活，令成個社會都得益。
社會現象

社會現象（粵拼：se5 wui2 jin6 zoeng6；英文：social phenomenon）係指喺社會入面個人或者群體做嘅嘢影響一個人嘅行為或者意見等。社會現象係用一個系統化嘅理解去探討每個群體做嘅嘢或者決定，換句話講，即係社會入面嘅嘢都可以叫做社會現象。
社會異化

社會異化（social alienation）指一個或者一班人因為某啲原因而受到社會或者彼此之間情緒上隔離。
石峽文化

石峽文化係嶺南地區嘅一個新石器時代晚期文化，銅石並用嘅，安名跟廣東曲江馬壩石峽遺址來，笪埞考古發現有四𤗲文化𤗲，由現場㞘底起第二𤗲亦即係下層文化就係通常講嘅石峽文化。石峽文化嘅主體，喺學術認定度照舊係屬土著文化，而繼承、發展咗發掘到㞘底𤗲文化嘅。

分期
石峽文化分得成早期 I 段、早期 II 段、中期、晚期（仲細分得做兩段）。戥其他文化比較憑啲特徵玉、陶器啲似其他文化嘅可以得出幅表畀石峽文化嘅文化年代框架：

範圍
由陶器風格估計得出石峽文化北界係南嶺南側，西到平南、東北到新喻、南到增城而冇到廣東南部沿海啲埞。

墳墓、葬俗
墳墓形制好多係長方形豎穴土坑墳，坑壁好多係攞火燒過；葬俗上石峽文化特色係流行二次葬，陪葬品有兩套。

石器
主要都仲係磨製常型（長方形、梯形）錛、斧；新出現石器錛、斧係有肩、有段嘅，而種有肩、有段石器係喺華南到太平洋羣島海洋地帶嘅特有形態畀啲史前工具嘅，屬於嘸同於中原華夏史前文化嘅特徵之一。
石峽遺址石钁、有段石錛、石刀
石峽遺址有段石鑿、石鑿、石鏃

陶器
主要係圜底器、圈足器（喺㞘底文化時期跟洞庭湖區域傳入並本土化），亦即係嶺南兩大陶器文化傳統。代表器形係圜底釜罐、大圈足盤、鏤竉圈足豆，係繼承自石峽㞘底𤗲文化。其中印紋矮圈足罐（通常着認爲係一種非典型嘅陶器）就好有標誌性喺廣東地區啲遺存撈石峽文化同時期嘅入便，着同樣發現喺粵東虎頭埔文化同埋珠三角似後沙灣第二期遺存啲遺址裏頭，並着認爲係誕生喺珠三角、喺虎頭埔文化得到興盛並往北傳播到石峽文化。啲幾何印紋陶器着認爲係百越文化嘅一個特徵，喺中國東南沿海流行開嘅，特別係喺廣東比較發達。

同時三足陶器都有相當數量，形制類似嶺北贛鄱流域樊城堆文化。袋足器（袋足鬹）罕有，係同時期啲嶺南文化裏頭唯一有種形制嘅，而形制都類似樊城堆文化。
石峽遺址圈足盤
石峽遺址陶豆
石峽遺址三足盤
石峽遺址袋足器

玉器
玉器係作爲陪葬品，啲風格有典型良渚文明風，特別係琮、璧、玦、璜等；之不過石峽遺址冇等級制度似良渚文明噉畀玉器嘅喺陪葬上；而跟尾發現嘅岩山寨遺址墳顯示有等級分化明顯，高級墳普遍有玉器陪葬。

石峽遺址早期 I 段嘅石峽文化衹有玉鉞而嘸見有玉琮、玉璧；早期 II 段正有啲良渚風格嘅玉器。啲玉器，出土喺石峽文化啲遺址嘅，幾乎都着認爲係本地生產出來嘅，論據係啲反映到嘅本地特徵喺材質工藝上、實物運輸難度考慮到假如要跟良渚長三角來、同埋玉器本身信仰上非商品嘅性質；但早期 II 段啲玉器着認爲係出自啲工匠，啲跟良渚來到石峽嘅人嘅手。
石峽遺址玉琮
石峽遺址玉斧

生業經濟
石峽遺址下、中𤗲都發現有遺跡畀栽培禾，係嶺南地區嘅最早遺存畀種禾農業。但石峽遺址啲石器裏頭啲大石鏟雖然實用得但都好少作爲實用而係作爲陪葬，少過細尐嘅石器似石钁、石斧、石錛之類啱馬壩紅土嘅，反映當時種禾係種喺旱田；石峽遺址下𤗲啲穀粒喺窖竉同埋二次葬嘅墳嘅、禾桿痕跡喺啲屋嘅紅燒成嚿土嘅都幾少；穀粒即使好多係絲苗米，啲穀粒米粒形狀大細都嘸一致，而有啲係珍珠米，睇在標準嘸同絲苗比珍珠可以係10:5或者7:8，所以羣體上睇係中間型，反映到當時品種純度低同埋耕田技術落後。因此處喺粵北嘅石峽遺址人可能未必攞穀米做主食，而可能攞來做酒；主食可能有另開嘅嘢，譬如大薯（淮山）、芋頭、葛根之類。

文化交流
石峽文化繼承發展嶺南土著文化同時都體現出戥嶺北嘅文化交流。其中，石器方面有肩石器起源係喺珠三角，最早係出土喺南海西樵山遺址（即西樵山文化，距離而今七千幾年前）；之有段石器最早係產生喺長江下游嘅馬家浜文化、河姆渡文化，逐漸擴散到附近啲埞，並鼎盛喺良渚文明時期。陶器似上文講到主要係土著嘅圜底器同埋本土化嘅圈足器，而又有形制係接近鄰近嘅贛鄱流域樊城堆文化嘅，後者啲三足陶、袋足器着認爲係分別在地化噉改跟中原龍山文化、大汶口-龍山文化系統啲對應形制來。 石峽文化陶器類似樊城堆文化嘅同時，花紋方面又吸收有粵東虎頭埔文化嘅因素，並經由石峽文化向外傳播。中原文化本身反而冇直接影響到嶺南地區。
有啲學者認爲石峽文化啲玉器有別於種使玉器傳統喺啲非石峽文化喺廣東嘅（譬如珠三角文化），啲一路使慣玉石玦、玉石環嘅，並認爲啲玉器直接跟良渚移民來，因爲時間啱好係喺良渚社會崩潰之後，而良渚玉琮目前出土最多笪埞繼良渚之後即係廣東，玉琮啲造型同埋紋飾都戥良渚基本一致；本地工匠有意模仿良渚紋飾，都反映到廣東地區嘅堅守畀良渚傳統同埋信仰。但有學者針鋒相對指出，石峽戥良渚嘅交流着認爲冇涉及到良渚信仰嘅輸出，而純粹係技術交流由良渚中晚期有工匠落到石峽帶來嘅，並畀埋本地工匠、得到本地化作爲裝飾手法，表現喺啲玉器紋飾即使着認爲係良渚工匠跟良渚工匠傳統做嘅都並冇嚴格或者嘸使嚴格跟良渚啲玉器紋樣，好多玉器都脫離開或者本土化簡化咗神人紋體系而着認爲係本地工匠做嘅，而且石峽文化始終偏愛玉鉞、特別係本土細竉鉞樣式多過玉琮好多。
返轉頭，石峽文化嘅葬俗（二次葬、雙孖陪葬品）都影響到嶺北樊城堆文化。有人根據陶器啲特徵認爲樊城堆遺存係屬於石峽文化，同時石峽文化影響到湘江流域個石家河文化嘅邊廉與及廣西南部、北部灣沿海（譬如獨料遺址）啲埞。
泰國中西部Tha Chin江流域、Khwae Noi江流域同埋馬來半島西岸嘅新石器時代遺存裏頭都出現有三足陶器空三足斝係本地產嘅，其中典型嘅係班考遺址甲類墳葬；種三足陶器着認爲有拏褦畀華南地區嘅新石器時代文化，包括石峽文化。石峽文化陶器傳統（圜底、圈足、三足）戥班考甲類墳葬特徵有好大相關性，兩家着認爲有淵源關係。

後續文化
石峽文化亦即係石峽下層文化反映嘅土著文化主體，又着一路繼承到石峽中間𤗲、上高𤗲去並得到發展，譬如陶器製作工藝有好大提高。值得注意嘅係，喺石峽中高𤗲文化裏頭仲見有多啲土著文化因素強勢回歸，外來影響衹有個別殘留：外來形制三足器接近消失、衹得鼎；陪葬玉器少好多，衹得簡單飾品似玦、環之類。之不過，上高𤗲文化當中釉陶、原始瓷器、青銅器係受有同百越一員嘅吳越文化影響。
呢種土著文化一路發展並作爲主流直到南越國着漢武帝滅正最終着漢文明同化。
石崎信弘

石崎信弘（1958年3月14號—）係退役日本足球員，教練，執教過山形山神，大分三神，川崎前鋒，清水心跳，東京綠茵，柏太陽神，及札幌岡薩多。
石崗機場

石崗機場係駐港解放軍空軍嘅基地，喺八鄉同埋錦田附近嘅石崗。
喺香港嘅主權重未交返畀中國嗰陣，個機楊係俾英軍用過嘅。機場喺1938年開始起，但係因為第二次世界大戰日本佔領香港嘅關係，去到1950年先至起完。呢個係香港第一個有鋪咗嘢嘅跑道嘅機場。公眾人士可以喺週末嗰陣學揸飛機或者自己揸私人飛機。
由1980年代中去到1992年，石崗機埸係一個越南難民拘留中心。
熊谷健太郎

熊谷健太郎 ，係日本嘅一個男配音員。

配音作品一覽
呢個表唔完整，歡迎加料。
熊谷一彌

熊谷一彌（1890年9月10號—1968年8月16號）係日本男子網球手。喺1920年夏季奧林匹克運動會摞咗男子單打同埋男子雙打兩塊銀牌，係日本首位摞到奧林匹克運動會獎牌嘅運動員。
熊谷浩二

熊谷浩二（1975年10月23號—）係日本足球員，司職中場，效力過鹿島鹿角，及仙台七夕。
熊蜂

熊蜂，即熊蜂屬（學名：Bombus），係膜翅目蜜蜂科下一屬，有超過250個種，體型喺蜂類入面比較大。
熊谷

熊谷係日本埼玉縣一個特例市，人口20萬。
熊耳草

熊耳草（Ageratum houstonianum）係菊科藿香薊屬嘅一種植物，會開紫色、藍色、粉紅或者白色嘅花，可以用嚟做園藝。
熊良錫

熊良錫（英文：Samuel Hung Leung Shek，1953年8月5號—），係前香港馬評人，然後曾經聯同董驃、熊良錫、郭軍城等人3名喺前亞洲電視賽馬節目主持，分別董驃、郭軍城佢亦係2006年同2011年先後過身，熊良錫淨餘一名嘅在世者。
熊良錫曾經係播音員同電視藝人，先後做過香港電台、無綫電視、麗的電視同亞洲電視。熊良錫喺粵華中學畢業，佢喺1971年加入香港電台做播音員，做《米高馮的故事》廣播劇嘅主角，亦有份做香港電台電視部劇集《獅子山下》。
佢老竇都係馬評人，亦係已故馬評家董驃嘅外甥，本嚟要叫董驃做姑丈，但因為做嘢嘅關係先叫佢做「阿叔」。當年佢係全港最高人工嘅馬評家之一，80年代初幫馬經以月薪五萬蚊替騎師日報寫專欄。曾經喺菲律賓住過一段長時間，後嚟先返香港同姑丈董驃再次合作評馬。
由於董驃、熊良錫、郭軍城呢個馬評鐵三角大受歡迎，佢哋有時會喺港產片客串角色，都深受歡迎。
喺1997年，董驃同香港賽馬會不和，走咗去澳門做練馬師，熊良錫亦都跟住去，並做咗董驃嘅私人助理。直至到2000年，董驃轉做澳門賽馬會嘅評述員之後，熊良錫再次同董驃同埋卡洛斯組成「講馬鐵三角」，主持澳門賽馬節目，直到2003年董驃突然宣佈唔做之後先至解散。
熊良錫曾經喺澳門賽馬會做賽事評述員，有傳佢喺2018年10月1號正式退休，終止佢自己嘅演出同主持生涯，但後嚟証實係假消息。
熊谷安德鲁

熊谷安德鲁（1993年6月6號—）係日本足球員，司職中場，效力千葉JEF聯。
熊谷智哉

熊谷智哉（1988年3月25號—）係日本足球員，司職前鋒，效力長崎成功丸。
第58屆美國總統共和黨俄勒岡州提名初選

第58屆美國總統共和黨俄勒岡州提名初選喺2016年5月17號舉行。
特朗普響冇對手下贏出俄勒岡嘅初選，佢響到積極為選舉做準備，星期二同共和黨全國委員會達成協議共同籌募選舉經費，容許個人捐款可以去到接近四十五萬美金，令到原本主要靠自己畀錢出嚟競選嘅特朗普財力更加強盛。

結果
美國總統提名戰，共和黨嘅特朗普響俄勒岡州初選入面冇對手嘅情況下贏出。
第58屆美國總統共和黨俄勒岡州提名初選

後續
特朗普好大機會響十一月總統戰同民主黨希拉里對陣。最新民調話，特朗普只係落後希拉里三個百分點，不過兩人差距就比上個禮拜收窄。
第58屆美國總統民主黨肯塔基州提名初選

第58屆美國總統民主黨肯塔基州提名初選喺2016年5月17號舉行。
今次選舉希拉里只係險勝，得票率只係多過桑德斯零點幾個百分點，兩個人會瓜分55張黨代表票。

背景
響早幾日內華達州黨團會議，有桑德斯支持者唔滿意內華達州民主黨主席處理選舉爭議手法，即場搞搞鎮，掟凳，強行熄啦叭，甚至對主席作出死亡恐嚇，桑德斯譴責暴力行為，同時指出呢件事係一個警號，要求各州民主黨高層公平對待佢嘅支持者，令到黨內人士擔心民主黨團結出咗問題，對選情有唔好影響。

分析
肯塔基只係接受民主黨人投票，加上前總統克林頓響兩屆選舉都係肯塔基初選到贏出，希拉里響上屆到亦曾經擊敗過奧巴馬，選情原本被睇高一線，但係希拉里提倡潔淨能源，令佢響呢個煤礦重鎮流失咗唔少藍領支持，結果只係險勝。

後續
希拉里雖然響肯塔基州險勝桑德斯，對希拉里出線機會影響唔大，但係就意味著黨內戰線會拉長，響七月黨大會前都要繼續「兩面受敵」，唔能夠盡早專心應付共和黨對手特朗普，同打擊黨內團結。
第56屆昆士蘭州議會選舉

第56屆昆士蘭州議會選舉響2017年11月25號舉行。

背景
呢次係昆州議會三十二年來首次擴大議席，席位由八十九席加到九十三席。
昆州州長帕拉謝伊宣布選舉日子響11月25號舉行，呢屆選舉之後，昆州將會採用固定四年政府任期，但根據先前選舉改革定落日子，下屆大選日子響2020年10月31號，意味唔理邊個政黨贏出，第一屆固期任期將會少過三年。如果帕拉謝伊2018年先舉行大選，贏出任期可以起去到四年。

民意調查
昆州執政工黨嘅民意下挫，兩黨聯盟回升，一國黨更係節節上升。

分析
前工黨白禮政府提出嘅跨河鐵路計劃，響兩黨聯盟紐曼政府上場後，改做巴士同鐵路共用計劃。帕拉謝伊上台後，又改用工黨原先嘅計劃，如果呢屆大選兩黨聯盟贏出，計劃可能又要改一次。噉樣反反覆覆更改政策，包括勞資關係法同打擊電單車黨法例。
如果選民期望有穩定政局，或者會傾向支持工黨連任。如果兩黨聯盟要執政，因為唔少支持票流向一國黨，分析話，可能需要聯合一國黨執政，儘管昆州兩黨聯盟表明唔會同一國黨正式組成聯盟。
《澳洲人日報》民調話，一國黨響昆州攞到百分之十六支持，勢將橫掃鄉鎮或市區嘅關鍵議席。
昆士蘭嘅兩黨聯盟同聯邦唔同，註冊做同一政黨，叫昆州自由國家黨。
第58屆美國總統民主黨西維珍尼亞州提名初選

第58屆美國總統民主黨西維珍尼亞州提名初選喺2016年5月10號舉行。

民意調查
多項民意調查都話，桑德斯響當地支持度只係輕微領先對手希拉里，相信係同當地選民比較重視本土經濟同就業有關。

分析
不過亦有分析話，希拉里目前累積嘅黨代表票已經去到提名資格嘅九成，桑德斯就算贏出呢個州，相信都冇辦法阻止到希拉里成為民主黨嘅總統候選人，但係桑德斯強調佢唔會放棄去爭。

後續
桑德斯雖然贏到西維珍尼亞州初選，但佢仍然明顯落後希拉里好多黨代表票，所以佢已經轉到下個禮拜二舉行初選嘅俄勒岡州拉票，希望可以拖住希拉里唔好畀佢攞夠票，攞到黨嘅提名同時亦冇唔記得槍口要對外。桑德斯話：「我同費城嘅黨代表傳遞嘅信息係我哋可能唔鐘意希拉里，但係有一點我哋係一致嘅，就係我哋要打低特朗普。」
第57屆美國總統選舉

第57屆美國總統選舉喺2012年11月6號喺美國舉行。
同時美國眾議院全部435個席位同埋美國參議院33個議席都會改選，以產生第113屆美國國會。

選舉結果
奧巴馬攞到332張選舉人票連任，羅姆尼攞到206張。
呢篇第57屆美國總統選舉係政治類嘅楔位文章，未完成；麻煩你幫手加下料，充實佢。
第58屆美國總統共和黨西維珍尼亞州提名初選

第58屆美國總統共和黨西維珍尼亞州提名初選喺2016年5月10號舉行。

結果
美國總統提名戰，共和黨嘅特朗普響西維珍尼亞州初選入面冇對手嘅情況下贏出。
第58屆美國總統共和黨西維珍尼亞州提名初選

後續
報道話，特朗普喺度考慮緊副總統人選，初步有五個人，全部都有豐富嘅政治經驗，但係人選身份就重未公布。但係特朗普並冇排除前黨內對手新澤西州州長克里斯蒂。但係估計特朗普會留返七月舉行嘅黨大會先會公布副手係邊個。
而特朗普就幾乎肯定係佢代表共和黨出戰，但係就令到黨內意見唔妥，早前表明暫時冇意支持特朗普嘅眾議院議長保羅萊恩就話，當務之急係要團結黨內上下嚟迎戰民主黨，唔係就事倍功半。
第58屆美國總統民主黨俄勒岡州提名初選

第58屆美國總統民主黨俄勒岡州提名初選喺2016年5月17號舉行。
今次選舉由桑德斯贏出。

後續
無論其餘初選結果係點，希拉里已經肯定可以出線，跟住落嚟桑德斯要面對下個月加州嘅初選，響加州民主黨代表人數多，贏輸意義重大。
對桑德斯嚟說，佢嘅競選策略可能係要爭取攞到超級黨代表票，呢啲人可以支持任何候選人而唔受初選結果限制；而呢啲超級黨代表入面有好多人都支持希拉里，要佢哋放棄希拉里而支持桑德斯好似冇咩可能。
第7屆蒙古國總統選舉

第7屆蒙古國總統選舉響2017年6月26號同7月7號舉行。
蒙古總統選舉委員響7月8號公布總統選舉第二輪投票結果，在野民主黨候選人、前體育明星同商人巴特圖勒嘎以明顯優勢贏出，成為蒙古新一任總統。巴特圖勒嘎屬「疑華派」，響選戰期間提出「蒙古優先」口號。

背景
國際貨幣基金會（IMF）為首嘅財團5月已經向蒙古提供五十五億美元救助計畫，穩定蒙古經濟同減低對中國依賴（蒙古近八成出口到中國）。受到主要出口貨品銅價大跌超過百分之五十影響，蒙古2016年嘅經濟增長只有百分之一，反觀2011年大幅增長百分之十七。

選民
蒙古人口三百萬，有近一百九十八萬登記選民。

巴特圖勒嘎
五十四歲嘅巴特圖勒嘎曾經係蒙古桑博國家隊隊員，響世界桑搏大賽攞到金牌；而家係地產富商，佢嘅公司曾經出資四百一十萬美金建造大型成吉思汗塑像。佢誓言會利用蒙古嘅豐富礦藏令國家撇甩負債。但係一啲投資者對佢贏出總統有戒心，因為佢曾經提出增加由國家接管一啲礦藏，重對最大貿易夥伴中國持懷疑態度，質疑中國對蒙古嘅目的。佢曾經扮過美國總統特朗普提出「蒙古優先」嘅口號，表示要成為「愛國總統」，對中國之類嘅鄰國採取「平等合作」政策。
7月7號對記者話：「我支持外來投資，但唔理係唔係來自中國、俄羅斯又或者其他國家嘅投資，但係一定要係雙贏。」不過佢又話支持興建由塔旺陶勒蓋煤礦通往中國嘅鐵路計畫，重讚揚中國「一帶一路」嘅泛亞基建計畫。

結果
巴特圖勒嘎以百分之五十點六嘅選票，擊敗執政蒙古人民黨候選人恩赫包勒德。

後續
巴特圖勒嘎響知道得票領先對手之後對記者話：「蒙古贏得勝利，我將開始進行我承諾嘅工作，解決蒙古嘅經濟困難，令蒙古成為冇負債國家。」

分析
呢次選舉被視為對政府經濟復甦計畫同中國響蒙古所扮演角色嘅公投，呢次總統選舉受到政治醜聞困擾，兩個總統候選人都面對貪污指控，有成十萬個選民投白票抗議，令恩赫包勒德得票只有百分之四十一點二。
第7屆越南國會選舉

第7屆越南國會選舉喺2007年5月20號喺越南度舉行。

結果
越南祖國陣線喺四百九十三席入面攞到四百九十二席，剩底一席由獨立人士攞到。
第7屆羅馬市長選舉

第7屆羅馬市長選舉喺2016年6月5號舉行，而第二輪選舉就響6月19號舉行。

背景
選舉前市長呢個位係由民主黨嘅馬里諾嚟做，但係佢因為挪用公款響舊年十月落台之後，市長呢個位就一直空咗響度。
由於響6月5號舉行選舉投票入面，羅馬、米蘭、都靈、博洛尼亞同那不勒斯呢五個大城市都冇候選人攞到過半數選票，所以要搞第二輪投票，響6月19號由九百萬名合資格選民投選出新市長。

五星運動黨
三十七歲嘅拉吉大打反貪牌，響短短幾年入面，由冇咩人識得嘅律師，搖身一變，成為最快出名嘅政壇新星。

結果
選舉結束，票站調查話第二大黨五星運動候選人拉吉響選舉入面攞到差唔多七成選票贏出，成為羅馬歷來第一位女市長。
響首輪投票入面，拉吉就已經拋離攞到總理倫齊支持嘅執政民主黨對手賈凱蒂成十一個百分點。

分析
新市長除咗要修補上屆政府醜聞帶嚟嘅影響，重要面對羅馬市政府超過百三億歐元嘅龐大債務。

民主黨
賈凱蒂已經認輸，而且打埋電話畀拉吉祝賀佢贏出。
第7屆朝鮮地方選舉

第7屆朝鮮民主主義人民共和國地方選舉喺1975年2月27號舉行。
呢次遲舉選出全國23,833個城市、郡同埋邑嘅人大代表。
第7屆臺北市市長選舉

第7屆臺北市市長選舉響2018年11月24號舉行。

蔣萬安
2018年1月18號，蔣萬安同國民黨主席吳敦義講明唔會選臺北市長。有國民黨人士話，高層對佢呢嗰決定覺得好怪，因為黨入面高層一直對蔣萬安有好高期望。不過亦有藍營人士認為，蔣萬安唔參選台北市長係正確選擇，避免重蹈連勝文響上屆臺北市市長選輸咗嘅覆轍。
第7屆朝鮮最高人民會議選舉

第7屆朝鮮最高人民會議選舉喺1982年2月28號舉行。
呢次選舉係以直選嚟選出615個議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。

議席數
呢次遲舉因為北韓冇公佈詳細結果，只係知朝鮮勞動黨仍然都係最高人民會議入面最大黨，朝鮮社會民主黨同天道敎青友黨分別係第二同第三大黨。
第7屆澳門立法會選舉

第7屆澳門立法會選舉（葡文：Eleições para a 7.ª Assembleia Legislativa de Macau）喺2021年9月12號舉行。呢屆議會其中14名議員經直接選舉產生，12名議員以社團間選方式選出，淨低7名議員由行政長官喺收到選舉總結算15日內委任。
由於喺選前，澳門政府大舉DQ民主派候選人，以致投票率大跌，係1988年選舉以嚟最低嘅一次，白票同廢票嘅比例都大增。

選前事件
選舉管理委員會聲稱澳門立法會全部非建制派候選人唔擁護《基本法》或者唔效忠中華人民共和國澳門特別行政區而被取消資格。當中，好多名現任或者曾任議員包括民主派元老新澳門學社議員蘇嘉豪以及吳國昌同埋第四屆澳門立法會議員陳偉智等被判冇參選資格。即使直選議員蘇嘉豪早前已經簽署有關選舉聲明書，但係依然被認定冇參選資格。7張直選參選名單合共23人被撤銷參選資格，呢次選舉被認定為澳門選舉史最大規模嘅DQ。
第7屆烏克蘭國會選舉

第7屆烏克蘭國會選舉喺2012年10月28號舉行。
呢次選舉由做緊總統嘅亞努科維奇所屬地區黨贏出，繼續保持住議會第一大黨嘅地位。而反對派嘅力量就被削弱咗。
而呢場選舉比較突出嘅細黨有突擊黨同全烏克蘭聯盟「自由」。

制度
而喺呢次選舉入面，烏克蘭第一次用混合選舉制嚟選。喺四百五十席入面，一半席數由攞到5%以上選票嘅政黨按比例分配，而另一半席數二百二十五席就攞嚟選區喥選，選舉制度就類似臺灣、日本行緊嘅單一選區兩票制。

背景
呢次選舉競選宣傳活動日子得九十日。夠十八歲嘅烏克蘭人都可以喺投票日去烏克蘭三萬三千五百四十個投票站或者喺七十七個國家嘅一百一十六個外國投票站喥投票。
呢次選舉係繼第5屆烏克蘭總統選舉，亞努科維奇再一次同季莫申科陣營決戰，但係佢地兩個人都冇辦法正式參加呢次選舉，因為亞努科維奇做緊總統冇得參選，而季莫申科就因為喺2009年越權同俄羅斯簽天然氣合同而坐緊監冇得參選。
從選舉結果分析，地區黨喺議會選舉入面贏出，繼續保持住議會第一大黨嘅地位。而反對黨季莫申科領導嘅全烏克蘭祖國聯盟（幾個反對黨組成一個「保護傘」黨）就攞唔到前總統尤先科支持者嘅票，而做咗第二大黨。而前總統尤先科支持者都轉咗支持極右政黨全烏克蘭聯盟「自由」。同時比較突出嘅細黨有著名拳王維塔利·克利奇科領導嘅新政黨突擊黨喺選舉入面做咗第三大黨。而烏克蘭共產黨亦喺呢次選舉攞到唔錯嘅成績，比上屆多咗兩倍選民支持，因為一啲對地區黨失望嘅選民轉投共產黨。有三個細黨同四十三個獨立人士亦都成功逼入議會。共產黨同「自由」聯盟嘅支持率上升代表咗烏克蘭人對宜家烏克蘭經濟覺到唔妥。
而新一屆議會係喺選舉之後六個禮拜後，即係2012年12月12號正式上台。

地區黨
支持總統亞努科維奇嘅政黨，喺2012年3月合併咗副總理謝爾蓋·季吉普科嘅強大的烏克蘭黨，而令到執政嘅烏克蘭地區黨地位明顯加強咗唔少。由做緊總理米克拉·阿紮羅夫喺選票名單上排第一帶住去參加呢場選舉。而排前五個候選人名單分別係：烏克蘭著名女歌星波瓦利、副總理季吉普科、國家安全同國防委員會秘書克柳耶夫、地區黨議會黨團領導人葉夫列莫夫。

全烏克蘭祖國聯盟
係前總理季莫申科領導嘅政黨。推舉季莫申科做頭號候選人，排第二嘅候選人係前議長、變革陣線領導人亞岑紐克。四月尾，季莫申科嘅祖國聯盟黨同前議長亞岑紐克嘅變革陣線決定以祖國聯盟黨嚟聯合排一張參選名單。

突擊黨
烏克蘭著名前拳王克利奇科組成嘅新政黨，正式嘅名就叫做「烏克蘭爭取改革民主同盟」。由於克利奇科喺烏克蘭政壇上係個新人，佢冇貪污同政治醜聞，所以好受後生仔支持。

烏克蘭共產黨
喺1993年組成，係左派政黨。

全烏克蘭聯盟「自由」
1995年組成，係烏克蘭民族主義嘅政黨。
第7屆老撾最高人民議會選舉

第7屆老撾最高人民議會選舉喺1967年1月1號喺老撾舉行。
呢次選舉唔再好似上屆選舉咁局限畀政治家、公務員、軍人、差人同當地政府官員投票，同埋將投票資格降低到十八歲。
立方

正方體：又嗌正立方體、正六面體、立方體、正方四棱柱，簡稱立方，六個相同面積嘅正方形組成嘅柱體。
立方數：簡稱立方，又嗌三次方，指數係3嘅方。
立方晶系：化學晶體結構。
北京國家游泳中心：俗稱立方，又嗌水立方或冰立方，北京朝陽區一奧運主題建築。
立方公引

立方公引（英文：cubic hectometre，符號：hm³）係體積單位，1立方公引等如長、闊、高都係1公引嘅立方體嘅體積，等如1000000立方米。
立方公里

立方公里（英文：cubic kilometre，符號：km³）係體積單位，1立方公里等如長、闊、高都係1公里嘅立方體嘅體積，等如1000000000立方米。
立憲民主黨 (俄羅斯)

立憲民主黨 (俄文：Конституцио́нно-демократи́ческая па́ртия，拉丁化：Konstitutsionno-demokraticheskaya partiya) 係一個俄羅斯帝國嘅政黨，由1906到1917年期間最活躍。呢個黨主張喺國家設立君主立憲制，意識形態偏向中左派。政黨嘅成立係嚟自 Konstantin Kavelin 同埋 Boris Chicherin 嘅理論，而黨嘅創辦人同主席一直都係 Pavel Miliukov。呢個黨係其中一個推動二月革命嘅主要勢力之一。

支持者
呢個黨嘅主要支持都係嚟自知識分子同埋專業階層，而支持者嘅意識形態可以由保守主義到社會主義都有。支持者嘅職業最普遍包括老師、律師、作家、醫生、同工程師等等。

政綱
立憲民主黨嘅政綱嘗試喺當時嘅政治動蕩之中，做一個比較中間派嘅政黨。喺經濟議題上面，佢哋為咗吸引社會主義支持者，比較著重推舉工人權益，例如設立八個鐘打工制（英文：Eight-hour day）。喺政治方面，佢哋批評政府無視當時非常嚴重嘅反猶騷亂，要求為猶太人爭取平等權利，所以受到猶太人普遍支持。除此之外，俄國境内嘅德意志人亦有唔少嘅支持者。
立新路

立新路（粵拼：laap6 san1 lou6）係中國大陸地名，作爲紅色地名時，係同文革嘅破四舊有關。
立方兆米

立方兆米（英文：cubic megametre，符號：Mm³）係體積單位，1立方兆米等如長、闊、高都係1兆米嘅立方體嘅體積，等如1000000000立方公里。
立方公丈

立方公丈（英文：cubic decametre，符號：dam³）係體積單位，1立方公丈等如長、闊、高都係1公丈嘅立方體嘅體積，等如1000立方米。
玉女神偷

《玉女神偷》係喺1967年嘅一部粵語片，由楚原執導，蕭芳芳、呂奇、梁醒波同李香琴領銜主演。

情節
過氣大盜王財發因為輸俾錢亦通嘅一件古董「貴妃鏡」被人偷咗，聽咗個女家玉嘅計，用假鏡頂替，點知亦通帶埋警察同保險員李梅來攞鏡，重準備將貴妃鏡展覽。財發好擔心會穿煲，家玉於是提議將假鏡偷走，財發因為身手大不如前，就搵神偷李傑幫忙同家玉去錢家偷鏡，李傑、家玉發現塊鏡畀人早一步偷走咗。
展覽會如期舉行，而且重展出真鏡，財發幾個人諗唔明點解咁奇怪，於是又聯手偷鏡，點知發覺偷到嘅又係假嘢。呢個時候李梅帶埋真鏡出現，原來一切都係佢為咗同細佬李傑相認；警察追捕來到，李梅將警察戲弄一番，又將假鏡留給亦通，真鏡還翻畀財發。
玉山書院

玉山書院係個喺韓國嘅世界遺產，登錄喺聯合國教科文組織嘅世界遺產名錄。
玉州

玉州係中國廣西鬱林一區，面積1252平方公里，人口90萬。
玉山

玉山係臺灣最高嘅山，響南投縣、嘉義縣、高雄市交界。
山高3952米。日本佔領臺灣嗰時，測到座山高過富士山，所以叫佢新高山。
玉山嗰頭劃做玉山國家公園。
玉山國家公園

玉山國家公園係中華民國嘅國家公園，以臺灣最高山峰玉山做中心，橫跨南投縣、嘉義縣、高雄市同花蓮縣，面積1,031平方公里。
玉川砂記子

玉川砂記子 ，係日本嘅一個女藝人同埋配音員。
玉山縣

玉山係中國江西上饒一個縣，總面積1728平方公里，人口57萬。
玉川村

玉川町（日文：玉川村／たまかわむら Tamakawa mura */?）係日本福島縣石川郡嘅一個村。
玉屏

玉屏係中國貴州銅仁下轄嘅一個侗族自治縣，有516平方公里咁大。
紐卡素國際機場

紐卡素國際機場（粵音：nau2 kaa1 sou3 gwok3 zai3 gei1 coeng4）係喺英國紐卡素嘅一個機場，喺1935年嗰陣起好兼且開放畀人用嚟搭飛機。
紐卡素病

紐卡素病（Newcastle disease），又譯新城病，係隻禽鳥傳染病，首先響1926年同1927年分別響荷屬東印度（今印尼）耶加達同英國紐卡素被識別出嚟。禽鳥一旦染到呢隻病，就好大機會會死，亦都無藥可以醫，但係可以用疫苗去預防。
紐卡素病可以傳畀人，但對人體影響好輕微。
紐卡素公爵

紐卡素公爵（英文：Duke of Newcastle，1693年7月21號—1768年11月17號），係大不列顛王國時期嘅貴族、輝格黨政治人。佐治二世同佐治三世在位期間佢2次做首相，喺任內領導英國打贏咗七年戰爭。
紐咸區

紐咸區（英文：Newham，國際音標：/ˈnjuːəm/，全名 London Borough of Newham 「倫敦紐咸區」，又意譯新村區）係英國倫敦東部一個行政區劃，區內出名韋斯咸足球會、倫敦奧運公園。

歷史
紐咸呢個地方名係喺1965年，英國政府將倫敦同周邊地區重劃成大倫敦嘅時候先作出嚟嘅。當年政府將屬於雅息士郡嘅韋斯咸 (意譯「西村」) 同伊斯咸 (意譯「東村」) 合併成一個新嘅區議會，就幫佢改咗個名做「新村」。
廿一世紀初，倫敦舉辦2012年夏季奧運，主場館選址區內嘅史察福一帶，令呢區大規模翻新。碼頭區輕鐵喺區內多咗條支線，史察福火車站有有升級工程，重開埋西田百貨，令史察福成為東倫敦嘅新樞紐。

人口
紐咸係全英國最種族多元嘅地方。當地人口約三十萬，當中約四成係亞裔、三成係白人、三成係其他種族。紐咸區係全倫敦白人比例最低嘅地方，亦係全英國穆斯林比例第二高嘅地方，僅次於隔籬嘅塔村區。

政治
政治方面，由1965年置區到而家，工黨一直係當地區議會嘅執政黨。自2010年開始，工黨更包辦全區所有區議會議席，一黨獨大。
紐咸西州

紐咸西州（New Hampshire）係美國一州。首府係協和。亦係紐英倫嘅一個州。人口有1,324,575。

繙譯
呢個州喺中文有幾個唔同嘅譯名，例如：
紐咸西
新咸西
新涵雪
新罕布什爾（新華社同美國駐華大使館和領事館譯法，以官話為本）
新罕布夏（台灣譯法，以官話為本。）
紐奧良

紐奧良（英文：New Orleans，法文：La Nouvelle-Orléans），舊譯紐柯連，係美國南面主要港口，亦係路易斯安那州最大城。
紐埃

紐埃（英文： Niue）係紐西蘭嘅一個屬地。
胡少偉

胡少偉，香港親中派教育界人士，香港教育工作者聯會副主席，香港教育大學高級講師。
胡尼

胡尼（粵拼：wu4 nei4，Huni），係個古埃及第三王朝嘅最後一位法老王。
胡建華

胡建華，香港親中派政治人，香港再出發大聯盟發起人之一。
美國曲架

美國曲架（American Cocker Spaniel，美曲）係曲架狗嘅一種。

起源
美國曲架原產於美國，佢嘅祖先係西班牙嘅獵鳥犬。大約十世紀初，由西班牙帶到英國，變成英國種，然後又帶去美國大量繁殖同改良，成為較細型嘅狗；叫做美國曲架狗。1946年公認為新狗種。至今仍然係美國最受歡迎同流行嘅狗種之一。

外貌特徵
身高：公 36-38 厘米；乸 34-36 厘米。
體重：10-13 千克。
頭：頭蓋圓，額段明顯，頰部唔闊。鼻端至額部嘅距離係頭蓋頂至鼻尖距離嘅一半。口闊而深，下頜方短而平，上唇蓋住下唇，牙齒粗壯，呈剪式咬合；鼻孔開張，鼻色黑。
耳：耳根位置低；耳長而下垂，佈滿長而密實嘅波浪形飾毛；耳仔質地柔軟，耳長達鼻。
眼：眼又大又圓，表情豐富；溫柔，眼深色。
頸：頸部肌肉豐滿，稍呈拱形。
身：身形短而堅實，結構緊湊，肩部傾斜度適度，胸深而寬闊，肋骨適當擴張，背脊至尾幾乎成一條直線而略為傾斜；臀部稍圓，肌肉豐滿。
四肢：四肢粗壯而短，肌肉發達。前肢直立，肘不外展；後臀肌肉豐滿，膝關節彎曲明顯，跗關節低下，腳寬大，多長飾毛，但唔影響活動。
尾：剪尾，留三分一；尾平翹，同尾根、背成一直線或稍高，興奮時搖擺。

特性
性情溫和，感情豐富，行事謹慎；性格開朗，活潑；精力充沛，熱情友好，機警敏捷，外觀可愛，服從性高，忠於主人。

缺陷
身高同體重超出標準好多；混色或雜色品種，主色未達 90% 以上；嘴長而尖細，眼細；色淺淡，耳細，胸狹窄，背脊拱起，四肢纖細，長尾都係缺陷。

用途
以前用喺打獵，而家多數係寵物，show dog，家犬睇門口。亦可以做狗醫生，緝毒犬。

揀狗要點
應該揀精力充沛、性情溫和、活潑開朗、機警。被毛應長而呈波浪形，豐厚密實，切忌短而稀疏；眼睛大而圓，眼神溫柔，眼色深色；耳應長而下垂至鼻，飾毛豐富，長而呈大波浪狀。體軀結構緊湊，肌肉豐滿而結實，胸厚，背部稍呈斜度，短尾；四肢粗短，強健有力，頭圓，吻寬深，下頜短而方平；指爪緊湊似貓爪，步伐好。

養狗要點
美國曲架活潑好動，應保持適當運動量，每日畀佢自由活動至少兩次。每日應定時定量餵佢，唔可以放任，防止佢過肥。呢隻狗毛長，最忌結成一嚿，所以每日都要梳毛，8-10 星期沖涼一次。傝耳狗易患耳病，要經常清潔耳道。眼亦應保持乾睜。趾甲易長，要定時剪，贅生趾（dew nail）要剪走。
美國本土

美國本土（contiguous United States）係指美國 48 個地理上相連嘅州份，即係唔包阿拉斯加同夏威夷。
美國星期五餐廳

美國星期五餐廳（TGI Fridays）係美國一間連鎖餐廳，1965年開張。
世界各地超過50個城市有分舖。香港亦曾經有，不過已經執晒。
美國最高法院

美國最高法院係美國聯邦最高法院，位於華盛頓哥倫比亞特區。佢負責審同憲法有關嘅案；由9位大法官組成，其中1位係首席大法官，全部由美國總統提名，參議院批准，可以做到死；裁決採用多數制，而如果有6個大法官同意一單案就可以通過，唔使全部法官投票。
群體智能

一大群蜜蜂；佢哋每隻蜜蜂都係跟一啲相對簡單嘅法則行事嘅，但就令成個群體好似有智能噉。
呢幅 gif 入面啲蟻喺度以死亡旋渦噉嘅方式打圈行。
群體智能（粵拼：kwan4 tai2 zi3 nang4；英文：swarm intelligence，SI）係指一個由好多個體組成嘅系統喺自我組織（self-organization）下展現嘅智能或者類似有智能嘅行為。「自我組織」意思係指系統嘅組成元件有地區性（local；淨係同周圍嘅元件有直接互動）嘅互動，引致整體上出現一個特定嘅運作規律。
舉個例說明，一個蜜蜂竇由大量嘅個體（一隻隻蜜蜂）組成；每隻蜜蜂都會按某啲法則行動，個體蜜蜂之間有地區性嘅互動（一隻蜜蜂會同佢周圍嘅蜜蜂互動，但好少可會有得同時同成個竇嘅蜜蜂互動）；呢啲眾多嘅活動最後令成個竇整體上曉作出「建立新竇（自我複製）」同埋「維持自己存在」等嘅行為－就彷彿好似個竇係一隻有智能嘅生物個體噉樣。自然界有好多會展現出群體智能嘅系統－研究顯示除咗蜜蜂之外，有好多個品種嘅魚、雀鳥以至係群居嘅哺乳類動物喺一大群行動嗰陣都會展示出群體智能。
除咗喺自然科學上引人注意，群體智能嘅諗頭仲啟發咗人工智能（AI）領域嘅研究：例如喺電子遊戲嘅人工智能噉，戰略遊戲等嘅遊戲類型好多時都會涉及個遊戲程式控制一大柞 NPC 行動（例：玩家所指揮嘅虛擬士兵），而呢個過程經已有可能用到模擬群體智能嘅演算法，務求令啲士兵一齊行動嗰陣能夠展示出適當嘅行為，等玩家能夠投入。

基本概念
睇埋：自我組織、複雜系統同創發
一個人工群體智能程式可以大致想像成以下嘅虛擬碼：
初始化
 While 個程式行緊，一路重複做以下嘅嘢：
   Foreach 個體，計算佢下一步嘅行為；，「local factors」係啲地區性嘅變數，例如「距離隔離嗰個個體幾遠」。
   按計算結果更新個世界嘅狀態。
   有某啲方法決定係咪要結束個 while 迴圈。
如果呢個程式做出嘅整體行為具有智能具有嘅特性嘅話，噉個人工智能程式就可以稱得上係展現群體智能。
群馬草津溫泉

群馬草津溫泉（日文：ザスパクサツ群馬）係日本一支職業足球隊，日本乙組職業足球聯賽（J2）球隊之一。球會根據地係群馬縣，主場係正田醬油群馬體育場。

史
佢嘅前身係Liaison草津，1995年成立。2005年加入日本職業足球聯賽。
群體動力學

群體動力學（group dynamics）係指一個群體內部嘅個體之間或者群體與群體之間形成嘅行為同心理系統。
群體選擇

群體選擇（group selection）係進化論上嘅一個概念，指出物競天擇會喺群體嘅層面進行。例如家陣有兩個種群 A 同 B 要爭嘢食，A 嘅個體曉合作獵食大隻嘅獵物（可以睇吓狼嘅獵食行為），而 B 嘅個體冚唪唥都係自私自利單獨行動嘅，就算自私自利對個體有利，B 呢個群體整體可能會因為 A 能夠獵食一個個體打唔低（所以 B 搞唔掂）嘅大隻獵物而冇咁有利（「自私自利」呢個特徵嘅進化適應性冇咁高）。即係話群體選擇嘅假說主張，物競天擇唔係淨係會揀「邊個個體掂」，仲會揀「邊個群體掂」。
羥氨

羥氨係種氫氧氮嘅化合物，符號NH2OH。無色，結晶係針狀，會吸濕。
如果羥氨嘅氫，畀烴基取代，就叫胲。
羧酸

羧酸係帶有羧基（–COOH）嘅有機酸，常見嘅包括甲酸（蟻酸）同乙酸（醋酸）。同酯係同分異構物。

點整
其實有好多方法嚟整羧酸嘅：
用重鉻酸鉀去氧化一級醇、醛
加酸水解酯、酰胺
但如果用咗鹼嚟去水解酯、酰胺等，就會出羧酸鹽，要加返啲酸落去嚟整返羧酸出嚟。

反應
羧酸可以被人還原成醇，好似乙酸用氫化鋁鋰還原可以出乙醇咁。還原劑可以用氫化鋁鋰（但係唔要掂水）。
渠地亦可以同醇反應出酯，咁叫酯化反應。咁要用濃硫酸做催化劑，同時要回流加熱。
羧酸同三氯化磷會有反應，出酰氯。酰氯係一種好重要嘅有機化合物，可以幫手整酰胺等等嘅羧酸衍生物。

直鏈羧酸一覽
下面係直鏈羧酸嘅一覽。由丙酸開始（即係除咗甲酸同乙酸），亦可以歸類做飽和脂肪酸。
群體遺傳學

群體遺傳學（英文：population genetics）係遺傳學一個子領域，研究種群內部同種群之間嘅基因差異。
羥基

羥基，又叫氫氧基，化學式-OH，係一個官能團。裏面嘅氫同氧用共價鍵連埋一齊，渠係帶極性嘅，因爲氧嘅電負性高過氫。個羥字係新造嘅，由氫同氧兩個字合埋一齊。

無機化合物
硫酸分子。入面連住硫原子嘅兩個-OH基團就係羥基。
無機化合物入面都會有羥基。通常無機嘅含氧酸入面會有，好似硫酸、硝酸等。羥基通常會電離出氫離子，所以有酸性。

有機化合物
有機化合物入面嘅羥基。R代表烷基或者其他嘅有機基團。
羥基算係一種有機官能團。一個烴基連住羥基，就係醇啦。例子有甲醇、乙醇等等。如果喺連著羥基嘅碳上邊有個羰基（C=O基團）嘅話，咁樣渠就係羧酸，有一個-COOH嘅基團（羧基）。
但如果羥基連住芳香環（苯環等）嘅話，咁渠就係酚啦。有酚羥基嘅化合物包括苯酚。
肚皮舞

肚皮舞（Belly dance）係種舞，起源自古代嘅埃及，多數都係女人跳，要露出個肚皮跳。
肚腩

肚腩係指人嘅腹部嘅腰位前面嘅位置。假如個肚腩積埋好多脂肪，就會凸咗出嚟，叫做大肚腩。
肚腩毛

肚腩毛，或者叫腹毛，係生喺肚腩前面嘅毛，係男性第二性徵，只係得部份成年男人有。通常係喺青春期末期或青春期完結後，當陰毛已經擴散到整個陰部後先沿肚臍至陰部之間嘅長形狹窄區生出。所以俗語有云「尻毛生上肚」，但係下一句「屌閪冇煩惱」或者「屌閪屌到老」就未必準確。因為高睾丸素可以同時令性慾同毛髮旺盛，仲要由基因決定肚毛擴散嘅範圍。小數女性，尤其陀男胎嘅孕婦，因體內睪丸素含量較高，都會生少少腹毛。
肚臍

肚臍，又叫臍，係蘇蝦出世後甩臍帶後留低嘅𤶸，喺肚腩上面，多數係一個竉，但亦有人會突出嚟。
肚餓

肚餓（粵拼：tou5 ngo6，Hunger），係動物嘅一種感受，引起肚餓嘅原因係肝嘅肝糖水平跌到低過某個值。呢種感覺係喺下丘腦產生，由肝同胃嘅感覺接受器感應。一般人可以超過卅日唔食嘢都唔會死，但係唔飲水就淨係維持到三日。
肚生蟲

肚生蟲，醫學上叫蛔蟲病，係指小腸入面出現寄生蟲蛔蟲嘅病，由受蟲蛋污染嘅嘢食嘢飲吞落肚引起。喺衛生環境落後嘅地區，肚生蟲係好常見嘅病，估計全球有超過8億人有呢個病。
肚痾

肚痾，又寫做肚屙，或者叫肚瀉、腹瀉、絞肚痛、絞腸痧，係消化系統嘅病徵，屙出嚟嘅便便成唔到型，水汪汪咁，亦會夾雜住消化唔到嘅食物碎。成因包括腸胃炎、食物中毒、痢疾、大腸激躁症等。
肚痾藥

肚痾藥，又叫瀉藥，係食完會肚痾嘅藥，主要靠加強大腸嘅蠕動，多數係醫痾屎唔出用。
肚兜

肚兜係古時中國嘅一種底衫，畀細路同女人穿著。
肚痛

肚痛，又叫腹痛，係指腹部入面嘅腸同胃都覺得痛嘅症狀（亦可以細分做胃痛同腸痛），好多時都係因為腸胃炎或者消化系統嘅病引起，嚴重嘅會肚痾。
老幼鬼鬼

《老幼鬼鬼》（英文：Super Senior），係香港電視娛樂製作嘅長者文化節目，由徐㴓喬、陳發鴻主持，由2020年7月19號至2021年1月10號，逢禮拜日08:00－08:30喺ViuTV首播，並由2020年7月20號至2021年1月11號，逢禮拜一05:00－05:30喺ViuTV重播，後嚟再加禮拜三09:00－09:30喺ViuTV重播。節目主題環繞住唔認老嘅長者「YoungOld」。

節目調動
9月13號：由於 08:00-10:45 直播《NBA 季後賽 - 侯斯頓火箭 對 洛杉磯湖人》，所以改去 11:45-12:15 播，重播時段就唔受影響。
老撾

呢一篇文有老撾文字母。當冇適當嘅展示支援，你可能會見到問號、盒或者係其它符號而唔係老撾文字母（英文幫手）。
老撾（粵拼：lou5 wo1；老撾文：ປະເທດລາວ Paxaxon Lao），又叫做寮國（liu4 gwok3），全名老撾人民民主共和國（臺灣譯做寮人民民主共和國），係中南半島上面一個內陸國，面積23.68萬平方公里，毗連中華人民共和國、柬埔寨、越南、緬甸同泰國，2021年人口733萬8千。曾經係真臘王國一部份，而家響東南亞地區當中僅有兩個重行緊社會主義嘅國之一（另一個係越南）。
老撾入咗東南亞國家聯盟卅幾年，首都係永珍（中國大陸叫「萬象」），永珍有座友誼大橋跨過湄公河將渠同泰國相連。

政治
老撾唯一嘅合法政治實體係老撾人民革命黨，國家政策嘅決定，一般由政治局同中央委員會進行，最後再由國會通過。
目前老撾人民革命黨總書記兼國家主席係通倫·西蘇里（ທອງລຸນ ສີສຸລິດ（寮文版）），國家副主席係巴妮·雅陶都（ປານີ ຍາທໍ່ຕູ້（寮文版））同本通·吉瑪尼（Bounthong Chitmany（英文：Bounthong Chitmany）），政府總理係ສອນໄຊ ສີພັນດອນ（寮文版），國會主席係Saysomphone Phomvihane（英文：Saysomphone Phomvihane）。
老撾全國分為17省（khoueng）同1直轄市（kampheng nakhon）永珍。省下設「鄉」（muang）同「村」（ban）。

旗
老撾旗
老撾旗以紅、藍、白爲主色。藍色象徵富饒，紅色象徵革命，白色圓圈象徵團結同光明嘅未來，同時代表圓月，象徵皎潔明月高掛喺湄公河嘅上空。呢支旗原本係老撾愛國戰線嘅旗。

國歌
内文：老撾人民歌
老撾國歌係《老撾人民歌》（ເພງຊາດລາວ），1945年開始用。

治安
大部份老撾人都純樸熱情，但係隨住旅遊業慢慢發展，偷嘢、呃遊客同埋托高價錢嘅情況都越來越多。另外，長年嘅戰爭搞到老撾東部重有唔少地雷、炸彈等未爆炸武器。

種族
根據老撾政府嘅官方數字，老撾全國有49個民族，根據唔同嘅居住地區分為三大族系：住喺平原地區嘅老龍族、住喺丘陵高原地區嘅老聽族同埋住喺高山地區嘅老松族。呢三個民族嘅服飾都印咗喺1,000老撾基普嘅銀紙正面。目前老龍族係老撾最主要嘅族群，約佔老撾人口嘅一半。

宗教
老撾人以信南傳佛教為主，一小部份信基督教或者伊斯蘭教。

語言
老撾話係老龍族嘅語言，亦係老撾嘅官話。喺老撾上寮、中寮、下寮三個方言區入面，以中寮嘅萬象話爲標準。英文喺老撾唔算普及，剩係喺永珍、龍帕邦、四千島等旅遊業較發達嘅地區先至比較通行。喺北部接近中國邊境嘅城鎮，用普通話可能重容易有人應。
老撾
老撾人民歌

《老撾人民歌》（ເພງຊາດລາວ）係老撾國歌，1945年開始用。
老建榮

老建榮，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
老抽

老抽係豉油一種，多數用嚟煮嘢食唔係用嚟點。色澤較深，棕褐色有光澤，味道較濃郁鮮甜。

用途
老抽一般用來畀食品上色用。普通嘅豉油要放四、五滴，先能夠令菜有豉油嘅味道同色澤，而老抽一般都係放少少就夠。

製法
老抽以大豆同麵粉做主要原料，人工接入種麴，經天然曬制同發酵，再將搾制嘅老抽再曬制兩至三個月，經沉澱過濾就成為老抽。
老撾人民革命黨

老撾人民革命黨，簡稱老撾人革黨，係社會主義國家老撾唯一嘅執政黨，1955年成立。
老撾內戰

老撾內戰（1953年至1975年）係冷戰時期發生喺老撾入面嘅一場秘密戰爭，因為新聞封鎖，好多中國人而家都唔知道有呢場仗。老撾皇室嘅左、右同埋中間三派都參加咗，並且有南北兩越，同埋美國嘅介入。
老撾基普

老撾基普（老撾話：ກີບ）係老撾自1952年起嘅法定流通貨幣。ISO 4217編號LAK。輔幣單位係阿特（老撾話：ອັດ），1基普=100阿特。
老撾文

老撾文（老撾文：ພາສາລາວ，/pʰáːsǎːláːw/），或者叫老撾話、寮文、寮語，係老撾嘅官方語言，壯侗語系侗台語族嘅台語支。講嘅人口約520萬。除分布喺老撾外，亦分布喺泰國東北部同北部佬族居住地區。
老撾文字同泰文字大同小異，係由梵文同巴利文嘅基礎上逐漸演變而來嘅。
脷

脷（粵拼：lei6）係口腔中嘅一大束肌肉，幫手品嚐、咀嚼、吞食物，同埋發音嘅器官之一。脷係味覺器官之一，表面嘅大部分係味蕾。因為脷係幫助發聲嘅器官之一，喺一啲語言，例如葡文、俄文、波斯文、法文、西班牙文、波蘭文、亞美尼亞文、芬蘭文、愛爾蘭文、拉丁文、土耳其文中，「脷」呢個字都可以解「語言」。
響中醫入面，可以通過條脷來診斷病情。
原來脷叫做舌，不過廣東人認為「舌」同「蝕」近音，唔吉利，所以就讀蝕嘅相反，讀做利，而且造埋脷呢隻漢字出嚟寫。

味覺
内文：味覺
味覺始於條脷上邊嗰啲味蕾。味蕾包含咗一拃拃味覺感受器（可以睇睇神經細胞嘅概念），呢啲感受器分做好多款，每一款都會喺接觸到某啲特定嘅化合物嗰陣有反應，射神經訊號上去腦部度，腦部處理咗呢啲訊號，就知道條脷掂到嘅物件由乜嘢化學成份組成。
例如酸味嘅主要來源係嘢食同嘢飲入邊有嘅酸性物質：pH 值可以用嚟表達一種物質「酸性有幾勁」，例如檸檬汁嘅 pH 值估計就係喺大約 2 至 3 之間—有顯著嘅酸性，條脷掂到就會令個人感受到一陣酸味。

發音
睇埋：語音學
一個人講嘢嗰陣發出嘅聲（尤其係元音），好大程度上受制於講嘢嘅人條脷嘅郁動。
例如上邊呢幅，係廿一世紀初香港粵語嘅單元音元音圖，當中每個元音都係用國際音標寫；啲人要將元音分類嗰陣，多數都係睇
條脷最高嗰點喺前定後（元音圖打橫軸）以及
條脷嘅位置有幾接近口腔嘅頂部（元音圖打戙軸）。
用粵語做母語嘅人，可以試吓先後發出粵拼：i1（/i/）、粵拼：u1（/u/）同粵拼：aa1（/a/）噉嘅聲，再一路感受自己條脷嘅郁動。
脷尖

脷尖係脷最前面嘅部份，對甜味比較敏感，亦係打濕吻時用到嘅身體部位。
脷尖前音

脷尖前音或者嗌齒音（英文：Dental consonant），喺語音學度係指發音嗰陣脷尖掂到上排隻門牙。若果發音嗰陣脷尖喺上門牙同下門牙之間噉就嗌做齒間音。
脷尖中音

脷尖中音或者嗌齒齦音（英文：Alveolar consonant），喺語音學嚟講係指發音嗰陣，脷尖掂到牙肉而發出嚟嘅聲。
脯氨酸

脯氨酸（英文：proline）係一種氨基酸，佢係人體內重要嘅組成部分之一。喺化學結構上，脯氨酸嘅側鏈連接埋胺基上嘅碳原子同埋胺基下嘅氨基原子，形成一個環狀結構。因為佢嘅結構特點，脯氨酸係唔可以好似其他胺基酸咁自由旋轉。
喺生物體內，脯氨酸有好多重要嘅功能。佢可以幫助形成蛋白質嘅三級結構，有助於維持蛋白質嘅穩定性同埋功能。脯氨酸亦係膠原蛋白嘅重要組成部分，膠原蛋白係組成結締組織同埋皮膚嘅主要成分之一。
喺食物中，脯氨酸主要係由蛋白質嘅分解產物提供。肉類、家禽、魚類、乳製品同埋大豆製品都含有豐富脯氨酸。經常攝取足夠嘅脯氨酸對於維持身體組織嘅正常功能非常重要。
脫阱

崑劇既折子戲《脫阱》係《紅梅記》裏面既唱段，個古仔同粵劇既《再世紅梅記》折子戲《脫阱救裴》一樣，都係講李慧娘死咗之後，冤魂不散，化做人形，知道太師想殺咗同李慧娘神交既裴禹，所以喺夜晚既時候喺書房現身，二個人重逢首先係嚟個午夜互訴情話於書房裡。然後為咗避開刺客既殺害，佢哋同刺客搏鬥，最後李慧娘喺刺客手中救走咗裴舜。
呢一段係主角展示佢「唱」、「做」、「唸」、「打」，呢啲基本功架既機會，尤其係同刺客搏鬥嗰段，邊唱邊做，連番躲閃，係整套劇最好睇既部分。
脫髓病

脫髓病（demyelination）係一類中央神經系統嘅病，包括一柞涉及髓磷脂受破壞嘅病：髓磷脂係一浸包住軸突嘅脂，幫手將條軸突絕緣，對神經訊號嘅傳遞嚟講好重要；一個患有脫髓病嘅病人身體有某啲問題，搞到佢啲神經細胞嘅髓磷脂受損，進而影響佢啲神經細胞傳訊號嘅能力。症狀就視乎髓磷脂受損嘅係乜嘢神經細胞。
脫離同性戀

脫離同性戀又叫做去同性戀（ex-gay）、出埃及運動（exodus movement）、性傾向治療（conversion therapy）、性傾向修復（reparative therapy) ，係指通過勸導、祈禱或者其他方式改變同性戀者性傾向嘅運動、組織或者療法。
出埃及運動團體通常會自稱同性戀輔導組織，因為佢哋相信同性戀者通過佢哋嘅輔導、勸導，喺經過祈禱或其他方式嘅治療之後，可以成功轉變成異性戀者或者離棄同性戀。佢哋嘅理念通常包括：以基督教信仰為基礎，輔助開同性戀性傾向上掙扎嘅人士；為決定改變性傾向嘅同性戀者，提供幫助同輔導。
有啲出埃及運動嘅參與者會自稱為「前同性戀」，佢哋聲稱通過輔導、代禱服侍、舉辦支持小組等方式將性傾向從同性戀變做異性戀。不過，呢啲做法嘅正當性，仍然備受爭論。
老約瑟夫甘迺迪

老約瑟夫甘迺迪（英文：Joseph Patrick "Joe" Kennedy, Sr.，1888年9月6號—1969年11月18號）係美國生意人、政治人，隸屬民主黨，曾經做過美國駐英國大使同埋美國證券交易委員會主席。佢係美國35任總統約翰甘迺迪、前司法部長羅拔甘迺迪同埋參議員愛德華甘迺迪個老豆。

早年
當時讀緊Boston Latin School嘅佢
老約瑟夫甘迺迪響波士頓出世，出生於有錢世家，老豆係生意人派翠克甘迺迪，佢仲係屋企大仔，有一個細佬方濟各（Francis）同埋兩個細妹瑪麗、瑪嘉烈（Mary & Margaret）。佢早年入讀Boston Latin School，仲曾經係棒球隊成員。佢後嚟跟住堂大佬入讀哈佛大學，本身佢想加入棒球校隊，但係佢最後加入咗Porcellian Club。佢響1912年哈佛大學畢業，之後加入民主黨。
響1914年10月7號，佢同時任波士頓市長約翰·F·菲茨傑拉德個女羅絲結婚。

從商
1913-14年嘅甘迺迪
甘迺迪原先並唔係政治人，而係生意佬，佢響好多領域都有投資。不過早年就曾經傳出，佢同另一個生意人兼黑幫大佬法蘭克卡斯特羅有來往，仲曾經一齊去打劫。呢個傳聞響多年後被推翻。
佢第一份正式嘅工係銀行點數人員，呢一份工令佢學到唔少有關銀行嘅知識。響1913年，佢老豆間公司出現問題，所以佢同銀行借咗四萬五千去幫老豆。嗰年，佢成日周圍同人講，話自己係全美國最後生嘅銀行點數人員。不過同時間，因為響銀行做嘢，所以佢練就咗好好嘅眼光，為佢帶嚟幾大影響。
第一次世界大戰期間，時任美國總統伍德羅威爾遜問甘迺迪、伯納德巴魯克同埋約翰摩根（約翰摩根係摩根大通創辨人）三個人可唔可以繁殖灰白銀膠菊，因為灰白銀膠菊可以製成膠，但係當時美國嘅灰白銀膠菊主要係嚟自亞洲，而響亞洲運嚟美國途中又成日畀德國水軍沒收。
老章麻雀

老章麻雀係一個麻雀術語，講嘅係一種蔴雀玩法，而呢種玩法，亦係蔴雀最最最原本嘅玩法。不過而家流通緊嘅老章麻雀，其實只係五十年代之前嘅玩法，至於再早可以早到幾時，就無從稽考，不過已經可以講老章麻雀就係最原本嘅蔴雀玩法。

簡史
蔴雀最原本嘅玩法其實已經無從稽考，老章麻雀只可以話係最接近原本玩法，因為最原本嘅蔴雀同而家其實有好大分別，無論喺牌數同各門牌嘅稱呼都同而家嘅蔴雀唔同，而老章麻雀就係最接近而家蔴雀嘅最原始玩法。而家所有而家流行嘅蔴雀玩法，大致上都係由麻雀傳入咗唔同嘅地方，經唔同地方嘅文化影響，簡化咗之後演變出嚟，有人認為，如果無咗呢個簡化過程，蔴雀跟本唔會興起。

老章基本玩法
基本上老章麻雀同天九玩法好似，都係以閒家鬥莊家咁玩，例如閒家同閒家之間輸贏都以單計，但係莊家贏或者輸都係計雙，而家嘅蔴雀，莊家輸贏都只係計多一番，所以「莊」呢個角色喺老章麻雀入面同而家好唔同。

副
老章麻雀每舖勝負用「副」（亦稱「符」) 為基本計算單位。和牌（食糊）以後，四家都要算自己手牌嘅「副」數。一般計法，每刻兩副；一九或番子四副；暗刻雙計；槓牌再雙計；暗槓又再雙計。例如：碰二筒，兩副。碰紅中，四副。暗刻一萬，八副。槓二索，八副。暗槓白版，三十二副。而和牌嘅一家，先加十副 （稱為平和十副）。自模、單叫、對碰、卡嶐等等，再加副。
副數加完即為底數。得到底數， 再計番。
牌中有中發白或者門風成刻，副數一番（即底數乘二）。和牌一家，若係清一色，副數再三番即八倍。
每家計好自己副數後，和牌一家向三家收取自己副數。其餘三家，亦各自向對方收取自己副數。莊家無論贏輸全部雙計。
老章之下，未曾和牌一樣可以按副收錢。換句話講，只要手牌副數夠一樣有錢贏。特別莊家贏輸都要雙計，所以老章麻雀，容易出現閒家之間互相放銃，累莊家輸錢。
老篤製藥

老篤製藥（ロート製薬株式会社）係日本大阪製藥公司，響東京證券交易所同大阪證券交易所上市（股票編號：4527），今下譯做「樂敦」。佢最出名係整眼藥水，牌子叫做V老篤。
老舍

老舍（1899年2月3號—1966年8月24號），原名舒慶春，字舍予，係中國近代作家，北京出世，本身係滿洲正紅旗舒穆祿氏人。出名作品有《駱駝祥子》。
維基同享有多媒體嘅嘢：Lao She
相對論

相對論係主要由德國物理學家歐拔·愛因斯坦創立，有關空間同重力嘅理論。佢嘅創立推翻咗牛頓早200年建立嘅經典力學，因為牛頓嘅經典力學喺好近光速或者引力好大嗰陣會唔係好準。
相對論主要可以分做狹義相對論同廣義相對論兩種。狹義相對論係針對無引力嘅情況，而廣義相對論係針對有引力嘅情況。佢哋喺宇宙學入面扮演咗好重要嘅角色。

狹義相對論
内文：狹義相對論
喺歐拔·愛因斯坦1905年其中一篇奇蹟年論文Zur Elektrodynamik bewegter Körper（關於郁緊嘅嘢嘅電動力學）入面，佢提出咗兩個假設：
相對性：喺唔同嘅慣性參考系入面，所有物理定律都會有同一個表達方式。
光速喺任何慣性參考系入面都係一樣。
因為呢兩個假設，可以推斷到更加多嘅發現，例如：
時間膨脹：所有相對於一個慣性系統嚟郁嘅鐘都會郁得慢啲，而呢個效應係可以用勞侖茲變換好準咁度出嚟。
質能等價：() 能量同質量係同一樣嘢，而且可以互相換做對方。

廣義相對論
内文：廣義相對論
廣義相對論係喺1915年發表嘅。廣義相對論嘅發現包括：
重力時間膨脹：重力導致嘅時空扭曲率越大，時間就會過得越慢
進動：自轉物體嘅自轉軸又會圍住另一個軸去旋轉（呢個可以喺水星嘅軌道同雙星脈衝星入面見到）。

有咩用
雖然歐拔·愛因斯坦一開始創立相對論係為咗理論上嘅用途，無諗過點樣應用，但係相對論喺工程學上已經有幾重要嘅用途。其中一個係全球定位系統。因為地球有引力，所以人造衞星喺度緊唔同嘅數時，都要考慮廣義相對論嘅影響。
相對質數

相對質數（Relatively Prime/Coprime）係數論一個基本概念。

定義
假設有兩個整數。如果咁佢哋兩個就係相對質數。

性質
比舒公式：如果，咁就會有兩個整數令到。
同之間係無共同因子（factor）。
喺線式商餘方程入面，有一個答案。
同嘅最小公倍數係。

推理
如果同，亦都知道都啱嘅話，咁。
證明：
假設同係相對質數，同埋同。
由得出，由得出。同係某啲整數。
由，利用比舒公式得出，同係某啲整數。所以得出。

歐幾理得推論
喺歐幾理得幾何原本入面證明以下兩條定理。呢兩條定理喺數論入面非常有用。同時，佢都有一個質數版本。
如果，同時，會得出。
證明：
由得出。係某啲整數。利用比舒公式得出，同係某啲整數。所以得出。
相對高度

相對高度（elevation）係指一笪地方相對於對照點嘅高度。